Document ID: 31977D0144

ΑΠΟΦΑΣΗ ΤΗΣ ΕΠΙΤΡΟΠΗΣ της 22ας Δεκεμβρίου 1976 περί καθιερώσεως του κώδικος και των τυπικών κανόνων που διέπουν τη μεταγραφή σε μορφή αναγνώσιμη από μηχανή των στοιχείων των ερευνών επί των φυτειών ορισμένων ειδών οπωροφόρων δένδρων, και καθορισμού των ορίων των περιοχών παραγωγής για τις έρευνες αυτές.
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
την οδηγία του Συμβουλίου 76/625/ΕΟΚ(1) της 20ής Ιουλίου 1976 περί των στατιστικών ερευνών που πρέπει να πραγματοποιούνται από τα Κράτη Μέλη με σκοπό να καθορισθεί το δυναμικό της παραγωγής των φυτειών ορισμένων ειδών οπωροφόρων δένδρων, και ιδίως το άρθρο 4 παράγραφοι 2 και 4,
Εκτιμώντας:
ότι ο εξοπλισμός που διαθέτει η Επιτροπή για την ανάλυση των αποτελεσμάτων των ερευνών επί των φυτειών ορισμένων ειδών οπωροφόρων δένδρων και η ανάγκη για την ορθολογική του χρήση απαιτούν τον προσδιορισμό των αναγνώσιμων από μηχανή μορφών που συμβιβάζονται με τον εξοπλισμό, και τον καθορισμό ενός σταθερού τύπου για τη μεταγραφή των στοιχείων με μορφή αναγνώσιμη από μηχανήματα-
ότι εντός ορισμένων περιοχών παραγωγής υπάρχουν ομοειδείς κλιματολογικές και αγρονομικές συνθήκες, οι οποίες ανταποκρίνονται λίγο ή πολύ σε ομοιόμορφη απόδοση οπωρών ανά εκτάριο- ότι η χρησιμοποίηση των αποτελεσμάτων της έρευνας για κάθε έκταση παραγωγής, βελτιώνει την ακρίβεια των μεσοπροθέσμων προβλέψεων παραγωγής και ότι τα όρια των περιοχών αυτών παραγωγής πρόκειται να καθορισθούν-
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικής Στατιστικής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Τα αναγνώσιμα από μηχανήματα μέσα που χρησιμοποιούνται από τα Κράτη Μέλη τα οποία επεξεργάζονται τα αποτελέσματα των ερευνών τους ηλεκτρονικά για τη λήψη των στοιχείων που προβλέπονται στο άρθρο 2 της οδηγίας 76/625/ΕΟΚ του Συμβουλίου πρέπει να είναι μαγνητικές ταινίες ή διάτρητες κάρτες 80 στηλών.
Άρθρο 2
Ο καθορισμένος τύπος, οι κώδικες και οι κανόνες που διέπουν τη μεταγραφή σε μαγνητική ταινία ή σε διάτρητες κάρτες των 80 στηλών, των στοιχείων που προβλέπονται στο άρθρο 2 της οδηγίας 76/625/ΕΟΚ του Συμβουλίου και οι διοικητικές διαδικασίες που ρυθμίζουν τη διαβίβαση των καρτών της μαγνητικής ταινίας, στο Γραφείο Στατιστικών Ερευνών των Ευρωπαϊκών Κοινοτήτων, πρέπει να γίνονται κατά τον τρόπο που εκτίθεται στα παραρτήματα της παρούσης.
Άρθρο 3
Τα όρια των προβλεπομένων περιοχών παραγωγής θα καθορισθούν σύμφωνα με τις διατάξεις των συνημμένων στην παρούσα απόφαση παραρτημάτων.
Άρθρο 4
Η παρούσα απόφαση απευθύνεται στα Κράτη Μέλη.
Έγινε στις Βρυξέλλες, στις 22 Δεκεμβρίου 1976.

Labels: 7
12
6